IZVRŠNI ODBOR DBG

Gregorčičeva ulica 1

4000 KRANJ

**ZAPISNIK 13. seje IO DBG**

v mandatnem obdobju 2018 – 2022, ki je bila v sredo, **2. februarja 2022**, s pričetkom ob 19.15 uri, po aplikaciji zoom.

**Prisotne**: Helena K. Nikač, Maja Vunšek, Majda Treven, Martina Klemenčič, Milena Enci in Silva Kos.

**Odsotne**: Maja Lesar, Barbara Kalan, Petra P. Kejžar

Dnevni red:

1. Ugotavljanje prisotnosti
2. Potrditev dnevnega reda
3. Pregled zapisnika prejšnje seje
4. Kandidacijski postopek
5. Volitev v organe DBG – izvedba in postopki
6. Občni zbor DBG za leto 2021
7. Poročilo o delu društva za leto 2021 in Načrt dela za leto 2022 in 2023
8. Razno

**Ad1 in Ad2) Ugotavljanje prisotnosti in potrditev dnevnega reda**

Ugotovimo, da je sestanek sklepčen (66,7% udeležba), zato lahko nadaljujemo. Na dnevni red ni bilo pripomb.

**Ad3) Pregled zapisnika prejšnje seje**

Na zapisnik 12. seje IO nimamo pripomb, prav tako ne na 2. dopisno seje Izvršnega odbora DBG, ki je potekala od 24.1.2022 do 26.1.2022 .

**Sklep 1: Sprejmeta se zapisnika 12. seje IO DBG in 2. dopisne seje IO DBG v mandatnem obdobju 2018 -2022.**

**Ad4) Kandidacijski postopek**

Na podlagi 1. sklepa 2. dopisne seje Izvršnega odbora DBG, ki je potekala od 24.1.2022 do 26.1.2022, in sklepa Nadzornega odbora DBG z dne 31. 01. 2022 objavljamorazpis kandidacijskega postopka za člane izvršnega odbora, nadzornega odbora in častnega razsodišča DBG za mandatno obdobje 2022-2026. V kandidacijskem postopku se kandidira za naslednje funkcije:

- (en) predsednik DBG

- (en) podpredsednik DBG

- (en) tajnik DBG

- (en) blagajnik DBG

- in (pet) 5 članov Izvršnega odbora

- (trije) člani Nadzornega odbora DBG

- (trije) člani Častnega razsodišča DBG

Kandidati sami izpolnijo priložen obrazec, ga podpišejo in tako izjavljajo, da se strinjajo s svojo kandidaturo. Vsi kandidati morajo biti aktivni člani Društva bibliotekarjev Gorenjske. Kandidacijski postopek poteka od 01. 02. 2022 do 28. 02. 2022**.** Vodi in izvaja ga Kandidacijska komisija oz. Nadzorni odbor DBG v sestavi Marko Rauch, Jana Z. Bešter in Vesna Perko. Kandidatura se poda na obrazcu, ki mora biti dostavljen predsedniku Nadzornega odbora Marku Rauchu.

**Ad5) Volitev v organe DBG – izvedba in postopki**

Kandidacijski postopek se zaključi z oblikovanjem predloga kandidacijske liste. Ta se po elektronski pošti najkasneje 14 dni pred izvedbo volilne seje Občnega zbora razpošlje vsem članom DBG z volilno pravico. Na 14. seji IO, ki bo 1. marca, bomo pregledali kandidacijsko listo in preverili, če so se za vsa mesta prijavili kandidati, ter pripravili toliko požigosanih glasovnic, kot bo na dan OZ aktivnih članov. Volitve bodo potekale na Občnem zboru, ki bo od 21. do 25. marca (točen datum bomo naknadno določili).

**Sklep 2: Članom DBG se štirinajst dni pred izvedbo volilne seje OZ pošlje kandidacijsko listo. Volitve bodo potekale z glasovanjem na Občnem zboru.**

**Ad6) Občni zbor DBG za leto 2021**

Občni zbor bo do 21. 3. do 25. 3. Točen datum in odločitev ali ga bomo izvedli v živo ali preko zoom-a, se bomo sprejeli na 14. seji, ki bo 1. marca (rezervacija dvorane v MKK in dogovor za zoom z ZBDS).

Delovno predsedstvo:

1. Silva Kos, predsednica delovnega predsedstva
2. Martina Klemenčič, članica delovnega predsedstva in overoviteljica zapisnika
3. Sabina Šolar, članica delovnega predsedstva in overoviteljica zapisnika
4. Maja Lesar, zapisničarka

Verifikacijsko komisijo določimo na OZ.

Kandidacijska komisija:

1. Marko Rauch
2. Jana Z. Bešter
3. Vesna Perko

Volilna komisija:

1. Jure Bohinec
2. Franci Sever
3. Maja Kenda

V primeru, da bomo nesklepčni, nam bo v odmoru Manca Štefe predstavila projekt LOE: Libraries of Emotions oz. Knjižnice čustev.

**Sklep 3: Občni zbor za leto 2021 s predlaganimi** **člani delovnega predsedstva ter kandidacijske in volilne komisije bo v predzadnjem tednu marca.**

**Ad7) Poročilo o delu društva za leto 2021 in Načrt dela za leto 2022 in 2023**

Helena K. N. je povedala, da je Poročilo o delu društva že pripravljeno, prav tako tudi Načrt za leto 2022 in 2023. Kot zanimivost nas je obvestila, da smo od donacij dohodnin v letu 2021 prejeli 178 €. S tem zneskom smo pokrili bančne stroške.

**Ad8) Razno**

Helena K. N. je poročala, da so se na zadnji seji ZBDS pogovarjali o obstoju revije Knjižnica. Še vedno bo ostala pod njihovem okriljem, vendar bo najverjetneje začela izhajati v e-obliki. Verjetno pa bo delež članarine, ki ga prenakažemo, še naprej ostal nespremenjen. Nova predsednica Damjana V. je prisluhnila finančni problematiki manjših društev, ki zaradi majhnih prihodkov ne morejo nuditi članom iste vsebine, kot društva z več člani. Nekaj denarja bi lahko pridobili s ponovnim pozivom članom o donaciji deleža dohodnine, s prodajo majic, ki so nam še ostale, in s povabilom novih zaposlenih in šolskih knjižničarjev , da postanejo član DBG.

Sestanek smo zaključile ob 21.00 uri.

Radovljica, 3. 2. 2022

Zapisala Predsednica

Silva Kos Helena K. Nikač